વેેકેશન આડે હવે ગણતરીના દિવસો બાકી છે ત્યારે બાળકોની સાથે તેમનાં માતા-પિતા પણ મે-જૂન મહિનાની આતુરતાથી રાહ જોતાં હોય છે. એનું કારણ છે કે વેકેશન દરમિયાન બાળકોની સાથે સપરિવાર પ્રવાસ કરવાનું આયોજન થઇ શકે છે. દિવાળીનું વેકેશન હોય કે ઉનાળુ વેકેશન જેમનાં બાળકો શાળા-કૉલેજમાં ભણતાં હોય તેવા પરિવારોમાં વેકેશનમાં જ વિવિધ સ્થળોએ ટ્રીપ ગોઠવવાની પ્રાથમિકતા આપવામાં આવે છે. દિવાળીના સમયમાં એક તો તહેવાર હોય અને બીજું ઘણાં બાળકોને ટ્યુશન કે ક્લાસ વગેરે ચાલુ હોય છે તેથી પ્રવાસનું આયોજન કરવા માટે ઉનાળુ વેકેશન શ્રેષ્ઠ સમય માનવામાં આવે છે. આજે આપણે પ્રવાસ દરમિયાન ત્વચા અને વાળની જાળવણી કેવી રીતે કરવી તેના વિશે વાત કરવાના છીએ. જેથી મહિલાઓ પણ ત્વચા અને વાળની ચિંતા એક બાજુએ મૂકી નચિંત થઇને પ્રવાસની મજા માણી શકે.